Diari Oficial de la Generalitat Valenciana


Sumari del DOGV 4261, del 31-05-2002 (2002/5785)

RESOLUCIÓ de 28 de maig de 2002, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 13 de desembre de 2001, de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres d'atenció a persones amb discapacitat (DOGV núm. 4.152, de 20 de desembre de 2001).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4261

Data del DOGV
:   31-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/5785


Data del document
:   28-05-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * equipament social
    * servei social
    * discapacitat
    * ajuda als discapacitats

RESOLUCIÓ de 28 de maig de 2002, de la Conselleria de Benestar Social, per la qual es dóna publicitat als crèdits que han de finançar les ajudes convocades mitjançant l'Orde de 13 de desembre de 2001, de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres d'atenció a persones amb discapacitat (DOGV núm. 4.152, de 20 de desembre de 2001). [2002/A5785]
  
L'Orde de 13 de desembre, de la Conselleria de Benestar Social, per la qual es regulen i es convoquen ajudes per a equipament, reforma i construcció per a centres d'atenció a persones amb discapacitat per a l'exercici 2002, va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, quedant condicionat el finançament de les esmentades ajudes a l'aprovació dels crèdits corresponents.
  
Aprovada i publicada la Llei 10/2001, de 28 de desembre, de Pressuposts de la Generalitat Valenciana, per a l'exercici 2002 (DOGV núm. 4.158, de data 31 de desembre de 2001), en aplicació del que establix la disposició addicional primera de la citada orde, i d'acord amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, escau donar publicitat als crèdits i a les línies de subvenció destinades al finançament de les ajudes regulades i convocades per l'Orde de 19 de desembre citada anteriorment.
  
Per això, i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana, pel Decret 138/2000, de 12 de setembre del Govern Valencià, pel qual s'aprova el Reglament Orgànic i Funcional de la Conselleria de Benestar Social, resolc:
  
Primer
  
Donar publicitat dels crèdits pressupostaris i de la línia de subvenció destinada a finançar les ajudes regulades en l'Orde de 13 de desembre de 2001, de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres d'atenció a persones amb discapacitat (DOGV núm 4.152, de 20 desembre de 2001), que es relacionen a continuació i a càrrec del programa pressupostari 90.78.013.02, Integració Social Discapacitat:
  
- Denominació: Ajudes per a projectes d'inversió.
  
- Línia de subvenció: T3106-000-02.
  
- Consignació pressupostària: 578.355,27 euros.
  
- Procedència i quantia dels fons: Propis: 578.355,27 euros.
  
Segon
  
D'acord amb la normativa vigent per a l'exercici 2002, el règim general de lliuraments per a les transferències corrents i de capital serà l'establit en l'article 47 bis del Text Refós de la Llei de la Hisenda Pública de la Generalitat Valenciana.
  
Tercer
  
Els crèdits publicats tenen el caràcter de màxims, no podent concedir-se subvencions una vegada esgotats, circumstància esta que haurà de publicar-se en el Diari Oficial de la Generalitat Valenciana.
  
D'altra banda, si com a conseqüència de transferències pressupostàries foren modificats estos crèdits, esta modificació haurà de ser publicada mitjançant resolució en el Diari Oficial de la Generalitat Valenciana.